Missatge: D'aquí uns dies marxo dues setmanes a Menorca, dormim tots els dies a prop de Ciutadella però com que ens emportem el cotxe ens podrem moure per tota l'illa, i tampoc ens fa por caminar quan així calgui fer-ho. Ja se que hi ha més fils parlant de Menorca, ja he pres nota d'algunes de les recomanacions que hi fan alguns usuaris, com ara les cales Cala Rafelet, Cales Coves o Cala Macarella, així com el Cap de Cavalleria. També tinc anotades les festes majors que he trobat durant les dates que hi serem, les de Sant Lluís i les de Ferreries. Ens interessen principalment platges o cales que valgui la pena visitar i rutes de senderisme per paratges ben macos. Natura bàsicament, tot i que tampoc deixarem de visitar algun poble o indret que valgui la pena. Molt agraït, joves.

Resposta: Es Camí de Cavalls està força ben fet. Però ara amb la calor... Per veure-ho: Cap de Favàritx, Cap d'Artrux, Binibéquer, Parc Natural Es Grau amb platja Mesquida inclosa; Platja d'Algaiarens; Cala Pregonda i Cala del Pilar (s'ha de caminar a totes dues durant hora llarga però paga la pena); Cala Macarella; platja de Cavalleria... I efectivament les festes de Ferreries i Alaior (una és 23-24-25/08 i l'altre al voltant de Sant Llorenç).   Jo som per Ciutadella!